
SANATÇIDIR 

«Ouyumcı» degen eski qırımtatar halq masalında Bağçasarayda 
yaşağan bir usta qalbinden çekilgen ince tellerden öyle bir tılsımlı 
ilvanlar yasay ki, onı taqqan qızlar birden dehişe, daa ziyade 
dülberleşeler. 

Ustanıñ elinden çıqqan bilezlik, duvalıq ve küpeler qızlarnıñ içki 
güzelliginen beraber qoşulıp ayrıca bir qıyafet yaratalar. Bu güzel 
taqılarnı yapmaq içün, zanımca, sadece kümüş, qara kümüş ve ya da 
altınnen çalışabilmek kifaye degildir, aynı zamanda ressam, yırcı, 
bestekâr, milliy sanatımıznın qıymetini ahlağan, asırlarca şekillengen 
ananelerimizni qoruyabilmesi, nesillerge ulaştırabilmesi şarttır. 

Bahtımızğa qarşı halqımızda böyle Ustalar bar. Olar pek eskiden 
galğan esnafımıznı sürgünlikte ğayıp olmasına yol bermediler, Qırımğa 
qaytarıp ketirdiler. Böyle ustalardan biri qadimiyi Bağçasarayda yaşay. 
Bu - Ayder ağa Asanovdır. Ayder ağa quyumcılar sülâlesinden. Ustanı 
körmek, quyumcılıqnıñ tarihı, bugünki vaziyeti ve daa bir sıra meseleler 
aggında qonuşmaq içün Bağçasarayğa yol aldıq. Hansaraydan burulıp, 
tar soqaqtan Ayder ağanıñ ustahanesine ketemiz. Ayder ağanıñ tek oña 
has üslüpnen, avada asılğan cezve içinde pişirgen qavesini çoq kereler 
içtik. Amma bu sefer qave ayrıca bir lezetli köründi. Qaveler içilgen soñ 
Usta sakin sesinen ikâyesini başlay. 

Onıñ köbek qanı tökülgen evi ustahanesine pek yagın. Amma Ayder 
ağa Bağçasarayğa gaytıp kelgeninden berli evini körmege, içerisine ayaq 
basmağa istemey. «Evimiznin yahı saipleri bayağı dehiştirgenler, ayağım 
tartmay», ahlata usta sebebini. Usta doğğan, balalığı, ösmürligi keçken 
evinin evelki sıfatını öz galbinde saglap galmağa istegeninden, 
«yahılıglarnı» körip gönlüni gırmay. 1928 senesi Bağçasarayda dünyağa 
kelgen Ayder Asanov bugünde-bugün dedeleri, babasının zenaatını 
devam etken, zenaat sırlarını tek öz evlâtlarına degil de, istidatlı 
gençlerge de ögretken yekâne guyumcı olaraq milliy ananelerimizni 
yaşatmagta. 

Onıñ babası Abdulmein efendinih şeerde öz ustahanesi olğan, 
sonunda “Ouyumcı” artelinde de çalışqan. Ouyumcılar esasen nişanğa 
goyulğan ilvanlar - gerdanlıg, bilezlik, küpeler, quşaq ve tepeliklerni 
yasağanlar. Oadınlarnı yaraştırgan bu inceden-ince, nazik bu eşyalarnı 
tek erkekler yapganlar. Tabiiy ki, balalıgtan ustalar arasında büyügen 
Ayder kelecekte guyumcı olmağa azırlana. Amma cenk, sohra da 
halgımıznın sürgünligi bütün bu arzu-hayallarnı baltalay. 

Sürgünliknin birinci yıllarında o, Taşkent elektrotehnik zavodında 
culâlayıcı olıp çalışmag zoruna gala. İsrar ile talap etip, 1949 senesi 
Taşkentteki Benkov adına bediiy oquv yurtuna kire, amma oguvnı 
taşlamağa mecbur ola ve kene zavodğa qayta. Şunı qayd etmek kerek ki, 
doğma bir çoq istidatlar saibi olğan Ayder ağa sürgünlikte halq 
ustalarınen beraber gırımtatar toylarını çala. Aynı şu çalğıcı, yırcı 
ustalarımıznın sayesinde gırımtatar milliy muzıka sanatı saglanıp qaldı. 

- Eski türkülerimiznin episini pek sevem. Şimdiki yaş yırcılarnın 
icrasına açuvlanam, türkü sözlerini bilmeyler, tilni sezmeyler, - dey keder 


ile Ayder ağa. - Çart yırcılardan ibaret bir eyyet qurmalı ki, olar 
gençlerge ögretsinler, yanlışlarını tüzetsinler. Tagdirnin iradesine baqıñ 
ki, Ayder Asanovnıh oğlu Edip bugünde-bugün halq arasında belli 
bestekâr, yırcıdır. Qızı Elmira ise yekâne gırımtatar qadın guyumcısı edi. 
Ayder ağa gızının merağını eglence olaraq qabul ete ve çoq vagıt onıñ 
guyumcı olmasına razılıg bermey. Elmira ise öz işini devam ete ve 
kerçekten de guyumcılıg ille onın ömürlik işi olganını babasına isbat ete. 
Elmira Asanova al-azırda Ukrainada tanılğan halg ustasıdır. 

Ayder ağa gorantasınen Qırımğa 1990 senesi gaytıp kele, amma 
tuvgan Bağçasarayına degil de Keriç bölgesindeki Kenegez köyünde 
yerleşip, 10 yıl anda yaşay. Ve tek 2000 senesi Ayder Asanov 
Bağçasarayda “Oırım tiklenüvi” cemaat teşkilâtı ile birlikte halg esnafları 
ustahanesini aça. Usta yanına istidatlı gençlerni toplap, gadimiy 
zenaatnıh inceliklerinen paylaşa. Bugünde-bugün Ayder ağanın 12-den 
ziyade şegirti mustagil usta oldılar. 

- Bu gadar şegirt yetiştirgenimden pek memnünim. İnşalla, bu 
esnafımız artıq unutılmaz, ayıp olmaz, degen ümüttem, - dey Ayder ağa. 
- Başta men yardımcılarıma tek eski ilvanlarnı yapmağa ögretip, yahı 
tagılarga izin bermey edim. Şimdi şegirtlerim er şeyni yapmağa bileler. 
Ayder Asanovnıh halq sanatını goruv, nesillerge ögretüv işine goşgan 
issesine büyük gıymet kesildi. Onın eserleri dünyanın çeşit ülkelerinde 
ötkerilgen sergilerde numayış etilip, diplom ve mukâğâfatlarnen 
tagdirlendi. 

Şular arasında eh gıymetlisi “ÇOuyumcılıg sanatının ananelerini 
goruğanı içün» halgara diplomdır. Ananelernih saglanıp qalmasına, 
bozulmamasına Ustam pek büyük emiyet bere. «Agigiy guyumcı olmag 
içün insanğa ne kerek?», - soraymız Ustadan. 

- Birincide, guyumcı ressam, felsefeci, dülberlikni körebilmek 
gabiliyetine saip olmalı, - dey Ayder ağa ve masasının üstünde gadife 
içine sarılğan işini köstere. - Bu kölye olacaq, çeşit variantlarını bagtım, 
amma daa iç birisi yüregime yatmadı. Eñ sevgen madenim kümüştür. Usta 
yanında bizim bulundığımıznı unutgan kibi kölye işine daldı. Parmagları 
tılsım yaratıp başladılar. Kümüş tılsımını. 

